hotchpotch/miracl-hf-unified huggingface dataset:
เกรย์สัน แชนซ์
เกรย์สัน ไมเคิล แชนซ์ (อังกฤษ: Greyson Michael Chance) (เกิด 16 สิงหาคม พ.ศ. 2540) เป็น นักร้องป๊อปร็อคชาวอเมริกัน นักแต่งเพลง นักเปียโน ซึ่งเมื่อเมษายน พ.ศ. 2553 เขาได้นำเพลงของของเลดี้กาก้า "Paparazzi" มาเล่นที่งานเทศกาลดนตรีที่โรงเรียนของเขาและกลายเป็นที่นิยมบน YouTube, ดึงดูดคนดูกว่า 51 ล้านวิว บน Youtube ณ วันที่ 11 พฤษภาคม พ.ศ. 2553 และ เขาได้เชิญในรายการ The Ellen Degeneres Show แสดงหลังจากนั้นไม่นาน เพลง "star" และ "Broken Hearts" ของเขา ก็ได้รับความนิยมมากขึ้น 6 และ 8 ล้านครั้งตามลำดับในช่อง YouTube ของเขา. ซิงเกิลเพลงแรกของเขา "Waiting Outside the Lines" ได้จำหน่ายในตุลาคม พ.ศ. 2553 และมีโอกาสเปิดตัวอัลบั้ม Hold On 'Til the Night เมื่อ 2 สิงหาคม พ.ศ. 2554
เกรย์สัน แชนซ์ เกิดวันที่ 16 สิงหาคม พ.ศ. 2540 ใน วิชิตา ฟอลล์ส,แท็กซัส, และอาศัยอยู่ในปัจจุบัน เอ็ดมันด์ , โอคลาโฮมา เขาเป็นลูกคนสุดท้องของครอบครัว มีพี่สาว, อเล็กซ่า, และพี่ชายแทนเนอร์, ทั้งสองคนยังทำเพลง เกรย์สัน ชานซ์ เริ่มเล่นเปียโนเมื่ออายุ 8 ขวบ และเขาหล่อมาก
จากแรงบันดาลใจของเขา เกรย์สัน แชนซ์บอกว่า "ผมรักศิลปินที่มีความสามารถในการสื่อสารอารมณ์ของพวกเขาผ่านทางเสียงดนตรีและร้องเพลงจากใจ. นั่นคือสิ่งที่ฉันคิดว่าจะทำอย่างไรกับเพลงของฉัน." เขากล้าที่จะร้องเพลง เมื่อเขาดูเลดี้ก้าก้า ที่ 2009 MTV Video Music Awards เขาระบุว่า "ผมตกใจการแสดงของเธอ. ผมชอบความรู้สึกของเธอในทำอารมณ์และแสดงออก. เธอเป็นนักร้องที่น่าตื่นตาตื่นใจและนักเล่นเปียโน." เกรย์สัน แชนซ์ ได้รับแรงบันดาลใจจากศิลปินต่างๆ คริสตินา อากีเลรา แกสตาน่า จอห์น เลเจนด์ เอลตัน จอห์น
วิดีโอโคฟเวอร์เพลง "Paparazzi" ของเกรย์สัน ได้ถูกโพสต์ไปยัง YouTube และเป็นเวลาเกือบสองสัปดาห์ที่ยอดวิวต่ำ
อย่างน้อยสองเว็บไซต์สังคมออนไลน์ GossipBoy.ca และ reddit.com ได้โพสต์วิดีโอในเว็บตัวเองเมื่อ 10 พฤษภาคม พ.ศ. 2553 เอลเลน ดีเจนเนอเรสได้เห็นวิดีโอเป็นครั้งแรก หลังจากนั้น พี่ชายของเกรย์สัน แทนนเนอร์ แชนซ์ เขียนจดหมายถึงเธอ ชักชวนเธอให้ดูการแสดงของเกรย์สัน
และวิดีโอใน youtube ก็มียอดวิว 10,000 เมื่อเอลเลนดูครั้งแรก เหตุผลที่เธอตั้งชื่อค่ายเพลงใหม่ว่า eleveneleven เธอระบุว่าเป็นเหตุผลหนึ่งที่เธอเห็นเป็น เกรย์สัน คัฟเวอร์เพลง "Paparazzi" ครั้งแรก เมื่อ 11 พฤษภาคม พ.ศ. 2553 และเธอได้บอกว่าหมายเลข 11 เป็นหมายเลขเสื้อฟุตบอลของเกรย์สัน ด้วยเหตุนี้เธอจึงตั้งชื่อค่ายเพลงเธอว่า eleveneleven (เพราะเกรย์สันชอบหมายเลข 11) ในบ่ายวันที่ 11 พฤษภาคม เว็บไซต์ยาฮู้ มิวสิค รายงานว่า วิดีโอของเกรย์สันได้มียอดวิวมากกว่า 36,000 วิว ซึ่งเร็วมาก และเกรย์สันก็รับได้รับเชิญไปแสดงที่ The Ellen DeGeneres Show
12 พฤษภาคม พ.ศ. 2553 เกรย์สัน แซนซ์ บันทึกเทปการสัมภาษณ์และร้องเพลง "Paparazzi" ที่ Ellen ใน Los Angeles
เทปได้ออกอากาศในวันที่ 13 พฤษภาคม ในระหว่างการสัมภาษณ์นั้น เกรย์สันได้รับโทรศัพท์จากเลดี้ กาก้า กาก้าพูดว่าเป็นใคร "แรงบันดาลใจที่แท้จริง." ของเธอ นี้เป็นการปรากฏตัวครั้งแรกที่ Ellen และตามมาด้วยการออกอากาศครั้งที่สองวันที่ 26 พฤษภาคม พ.ศ. 2553 ภายในรายการเกรย์สันได้ร้องเพลง" Broken Hearts " ในฉบับของเขา และเขาก็เป็นผู้ชนะการแข่งขัน Ellen's Wonderful Web of Wonderment ได้รับรางวัล $ 10,000 พร้อมเปียโนหลังใหม่ และได้รับการประกาศให้เป็นศิลปินคนแรกใน eleveneleven ค่ายเพลงใหม่ของเอลเลน ตอนนี้เกรย์สันมีแฟนคลับ หลายคนในเว็บไซต์สังคมออนไลน์เช่น Facebook และ Twitter 
เกรย์สัน แชนซ์ ปรากฏอีกครั้งในวัน we day ใน ดาวน์ทาวน์ โตรอนโต ที่ แอร์แคนาดาเซ็นทรัล และเกรย์สันก็ได้ร้องเพลง "Fire" ของ Augustana ภายในงาน
ดาวเปื้อนดิน
ดาวเปื้อนดิน เป็นละครโทรทัศน์ไทย จากบทประพันธ์ของ อัจฉรียา ออกฉายครั้งแรกทางสถานีโทรทัศน์สีกองทัพบกช่อง 7 ทุกวันศุกร์-เสาร์-อาทิตย์ เวลา 20.30 น. ผลิตโดย โพลีพลัส ในปี พ.ศ. 2551 เขียนบทโทรทัศน์โดย ประไพศรี ศรีนาทม นำแสดงโดย วีรภาพ สุภาพไพบูลย์, วรนุช ภิรมย์ภักดี และ อารยา เอ ฮาร์เก็ต
โฮลด์ออนทิลเดอะไนต์
โฮลด์ออนทิลเดอะไนท์ (อังกฤษ: Hold On 'til the Night) เป็นสตูดิโออัลบั้มเปิดตัวนักร้องชาวอเมริกัน เกรย์สัน แชนซ์ อัลบั้มได้รับการปล่อยตัวเมื่อ 2 สิงหาคม 2011 โดย eleveneleven, Maverick Records, Streamline Records and Geffen Records. อัลบั้มนี้เป็นอัลบั้มแรกที่ได้รับการปล่อยตัวโดย Ellen DeGeneres' record label eleveneleven. นำโดยสองซิงเกิล "เวตติงเอาต์ไซด์เดอะไลนส์" และ "อันเฟรนด์ ยู" อัลบั้มนี้ถูกบันทึกเสียงที่ Los Angeles และผลิตโดย The Matrix Steinberg และ Ron Fair
เวตติงเอาต์ไซด์เดอะไลนส์ (อังกฤษ: Waiting Outside the Lines) ได้ปล่อยเป็นซิงเกิลแรกของอัลบั้มนี้ เมื่อ 26 สิงหาคม พศ 2553 แต่ปล่อยเป็นมินิอัลบั้มแล้วเมื่อ 19 เมษายน 2553 มิวสิควิดีโออำนวยการสร้างโดย Sanaa Hamri และปล่อยให้ชมเมื่อ 13 ธันวาคม 2553
อันเฟรนด์ ยู (อังกฤษ: Unfriend You)ได้ปล่อยเป็นซิงเกิลที่สองของอัลบั้มเมื่อ 17 พฤษภาคม 2553 ได้ดารา นักร้องสาว อารีอาน่า แกรนด์ มาเป็นนางเอกเอ็มให้ด้วย ซึ่งปล่อยให้รับชมเมื่อ 30 มิถุนายน 2553
ซิงเกิล โฮลด์ออนทิลเดอะไนท์ (อังกฤษ: Hold On 'til the Night) ซึ่งเป็นชื่อเดียวกับอัลบั้ม ได้ปล่อยเป็นซิงเกิลที่ 3 ถ่ายทำเมื่อ 6 พฤศจิกายน 2553 มิวสิคได้เผยแพร่ลง VEVO เมื่อวันศุกร์ 9 ธันวาคม 2553
และซิงเกิล เทคอะลุคแอตมีนาว (อังกฤษ: Take a Look at Me Now) ได้เผยแพร่ในเอเชียเมื่อ 5 กุมภาพันธ์ 2554
ในสหรัฐอเมริกา อัลบั้มขายได้ 16,185 ในสัปดาห์แรก เปิดตัวครั้งแรกที่ชาร์ตลำดับที่ 29 ในบิลบอร์ด 200 
ในแคนาดา อัลบั้มเปิดตัวด้วยชาร์ตลำดับที่ 67 ในแคนาดา อัลบั้มชาร์ต 
ในฝรั่งเศส อัลบั้มเปิดตัวด้วยชาร์ตลำดับที่ 47 ในฝรั่งเศส อัลบั้มชาร์ต 22 กันยายน 2554 อัลบั้มได้ติดอันดับที่ 144 ของบิลบอร์ด 200 อีกครั้ง
โพธิ์ขี้นก
โพธิ์ขี้นก หรือโพตัวผู้ หรือโพประสาท เป็นไม้ยืนต้นในวงศ์ Moraceae โคนต้นเป็นพูพอน เปลือกสีน้ำตาลอมเทา ใบเดี่ยว รูปหัวใจ ปลายใบมีติ่งแหลม ดอกช่อ ออกตามซอกใบตามปลายกิ่ง ดอกเจริญอยู่บนฐานรองดอก ดอกตัวผู้อยู่ใกล้ช่องของฐานรองดอก ดอกตัวเมียอยู่ถัดเข้าไป ผลเดี่ยว ขนาดเล็ก อัดแน่นอยู่บนฐานรองดอก ผลเดี่ยว ขนาดเล็ก อัดแน่นอยู่บนฐานรองดอก มีผนังบางๆหุ้มฐานรองดอก เปลี่ยนจากสีเขียวมีน้ำยางมาเป็นสีดำอมแดงนิ่มและไม่มียาง
ผลใช้เป็นอาหารสัตว์ เปลือกและใบเป็นยาละลายเสมหะ เปลือกและผลบดให้ละเอียด เป็นยาแก้โรคบิด เปลือกผลผสมสมุนไพรอื่นทำเป็นขี้ผึ้งทาแก้ปวด ยางผสมกับน้ำตาลมะพร้าวใช้ขับพยาธิ
ศักดา นพสิทธิ์
นายศักดา นพสิทธิ์ เป็นประธานแนวร่วมประชาธิปไตยต่อต้านเผด็จการแห่งชาติ (นปช.) จังหวัดชลบุรี และเป็นอดีตโฆษกพรรคเพื่อไทย ปัจจุบันเป็นรองเลขาธิการพรรคเพื่อชาติ
ศักดา นพสิทธิ์ เกิดเมื่อวันที่ 10 ธันวาคม พ.ศ. 2506 เป็นบุตรของนายมานพ นพสิทธิ์ กับนางสมาน นพสิทธิ์ สำเร็จการศึกษาระดับปริญญาตรี จากคณะนิติศาสตร์ มหาวิทยาลัยรามคำแหง และระดับปริญญาโท รัฐประศาสนศาสตร์ จากมหาวิทยาลัยบูรพา
ศักดา นพสิทธิ์ เคยลงสมัครรับเลือกตั้งสมาชิกสภาผู้แทนราษฎรจังหวัดชลบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ แต่แพ้ให้กับนายวิทยา คุณปลื้ม จากพรรคชาติไทย และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แพ้ให้กับนายอัมรินทร์ ตั้งประกอบ จากพรรคไทยรักไทย ต่อมาในปี พ.ศ. 2551 เขาได้เข้าร่วมงานและได้รับแต่งตั้งเป็นโฆษกพรรคเพื่อไทย รวมทั้งเป็นประธาน นปช.จังหวัดชลบุรี
ศักดา นพสิทธิ์ เป็นหนึ่งในสมาชิก นปช. ที่มีบทบาทในการชุมนุมระหว่างการประชุมผู้นำประเทศอาเซียน ที่พัทยาด้วยเขาเคยจำคุกในคดี เหตุการณ์ก่อความไม่สงบของกลุ่ม นปช. เมษายน พ.ศ. 2552 ในศาลชั้นต้น ในวันที่ 5 มีนาคม พ.ศ. 2558 ต่อมาใน วันที่ 9 มีนาคม พ.ศ. 2558 เขาได้รับการประกันตัวในวงเงิน 8 แสน บาท เขาจำคุกในวันที่ 21 มีนาคม พ.ศ. 2560 ตามคำตัดสินของศาลอุทธรณ์ในคดีดังล่าว และไม่ได้รับการประกันตัวในวันดังกล่าว
ในปี พ.ศ. 2561 เขาได้ย้ายไปร่วมงานกับพรรคเพื่อชาติ
กรมขุนวิมลพัตร
กรมขุนวิมลพัตร หรือ กรมขุนวิมวัต เป็นพระราชธิดาในสมเด็จพระเจ้าอยู่หัวบรมโกศ และเป็นพระอัครมเหสีในสมเด็จพระที่นั่งสุริยาศน์อมรินทร์ หลังการเสียกรุงศรีอยุธยาครั้งที่สอง พระองค์ถูกกวาดต้อนไปประทับ ณ พระราชวังหลวงอังวะจนกระทั่งสวรรคต
กรมขุนวิมลพัตรมีพระนามเดิมว่าพระองค์เจ้าแมงเม่า บางแห่งออกพระนามว่า เม้า หรือเมาฬี ""บัญชีพระนามเจ้านาย"" ในคำให้การชาวกรุงเก่าระบุว่าพระองค์เป็นพระราชธิดาในสมเด็จพระเจ้าอยู่หัวบรมโกศ ประสูติแต่เจ้าจอมมารดาศรี มีพระเชษฐาและพระภคินีร่วมพระชนกชนนีคือ พระองค์เจ้าหญิงผอบ, พระองค์เจ้าชายสถิต, พระองค์เจ้าชายพงศ์ และพระองค์เจ้าชายแตง
พระราชพงศาวดาร ฉบับพันจันทนุมาศ (เจิม) ระบุว่า หลังสงครามพระเจ้าอลองพญาในรัชสมัยสมเด็จพระที่นั่งสุริยาศน์อมรินทร์ สมเด็จพระอนุชาธิราชให้สึกพระองค์เจ้าแมงเม่าจากชี นำมาถวายเป็นบาทบริจาริกาสมเด็จพระเจ้าอยู่หัว ต่อมาจึงทรงยกเจ้าแมงเม่าเป็นพระอัครมเหสี ทรงพระกรุณาโปรดเกล้าสถาปนาขึ้นเป็นกรมขุนวิมลพัตร แต่ในคำให้การขุนหลวงวัดประดู่ทรงธรรมระบุว่าได้สถาปนาเป็นกรมหมื่นพิมลภักดี และทรงให้มเหสีอื่น ๆ มียศถาบรรดาศักดิ์เสมอกัน ส่วนบันทึกของบาทหลวงปีแยร์ บรีโก (Pierre Brigot) บาทหลวงชาวฝรั่งเศส ระบุว่า ""...ตั้งแต่สมัยก่อน ๆ มา พระราชโองการของพระเจ้าแผ่นดินเท่ากับเป็นกฎหมายในเมืองนี้ ครั้งมาในบัดนี้ เจ้านายผู้หญิงทุกองค์ก็มีอำนาจเท่ากับพระเจ้าแผ่นดินและข้าราชการก็ต้องเปลี่ยนกันอยู่เสมอ..."" สอดคล้องกับพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียนได้ระบุว่าสมเด็จพระอนุชาธิราชมีพระราชดำรัสให้พระองค์เจ้าแมงเม่าสึกจากชีแล้วตั้งให้เป็นพระอัครมเหสีของสมเด็จพระเจ้าอยู่หัว ความว่า ""...แลสมเดจ์พระราชอนุชาเสดจ์ขึ้นเฝ้าพระเชษฐ์าอยู่เนือง ๆ ดำหรัสให้พระองค์จ้าวแมงเม่า ซึ่งทรงผนวดเปนชีอยู่นั้นลาผนวดออกมาเปนพระอัคะมเหษีพระเชษฐ์าธิราช""
กรมขุนวิมลพัตรมีพระราชธิดาเพียงพระองค์เดียวคือเจ้าฟ้าหญิงสิริจันทรเทวี บางแห่งออกพระนามเป็นศรีจันทเทวี (คำให้การขุนหลวงหาวัด), ศิริจันทาเทวี (คำให้การขุนหลวงวัดประดู่ทรงธรรม) หรือเจ้าฟ้าน้อย (คำให้การชาวกรุงเก่า) หลังประสูติกาลมีการประโคมดนตรีสามครั้งตามโบราณราชประเพณี
พระนางมีบทบาททางการเมืองระดับหนึ่ง ดังที่ปีแยร์ บรีโก บาทหลวงฝรั่งเศสได้เขียนจดหมายเหตุบันทึกไว้ว่า ""... บ้านเมืองแปรปรวน เพราะฝ่ายใน [พระราชชายา] ได้มีอำนาจเท่ากับพระเจ้าแผ่นดินผู้มีความผิดฐานกบฏ ฆ่าคนตายเอาไฟเผาบ้านเรือนจะต้องได้รับโทษถึงประหารชีวิต แต่ความโลภของฝ่ายในให้เปลี่ยนเป็นริบทรัพย์สิน ริบได้ก็ตกเป็นของฝ่ายในทั้งสิ้น พวกข้าราชการเห็นความโลภของฝ่ายใน ก็แสวงหาผลประโยชน์กับผู้ต้องหาคดีให้ได้มากที่สุดที่จะหาได้ จะได้แบ่งเอาบ้าง ความเดือดร้อนลำเค็ญก็ยิ่งทับถมราษฎรมากขึ้น..."" และบาทหลวงคนนี้ยังสรุปว่าการที่ฝ่ายในมีอำนาจนี้เป็นต้นเหตุที่ทำให้อาณาจักรอ่อนแอ และเป็นแบบอย่างให้เหล่าข้าราชการทำตาม
หลังการเสียกรุงศรีอยุธยาครั้งที่สอง สมเด็จพระที่นั่งสุริยาศน์อมรินทร์, กรมขุนวิมลพัตร และเจ้านายพระองค์อื่น ๆ ต่างพากันหลบหนีพม่า สมเด็จพระที่นั่งสุริยาศน์อมรินทร์เสด็จสวรรคต พม่าตามจับกรมขุนวิมลพัตรพระมเหสี พระราชบุตร และพระบรมวงศานุวงศ์อื่น ๆ กวาดต้อนไปยังกรุงอังวะ โดยพระเจ้ามังระโปรดให้พระองค์รวมทั้งเจ้านายฝ่ายในพระองค์อื่นประทับอยู่ภายในพระราชวังหลวงอังวะ พระองค์ประทับอยู่ที่นั่นจนกระทั่งเสด็จสวรรคต
กรมขุนวิมลพัตรเป็นตัวละครในภาพยนตร์ซีรีส์เรื่อง "ศรีอโยธยา" รับบทโดยรัดเกล้า อามระดิษ เมื่อปี พ.ศ. 2560 และเป็นตัวละครในนวนิยายเรื่อง "หนึ่งด้าวฟ้าเดียว" ของวรรณวรรธน์ ตีพิมพ์เมื่อปี พ.ศ. 2557 และถูกดัดแปลงเป็นละครโทรทัศน์ในปี พ.ศ. 2561 รับบทโดยจินตหรา สุขพัฒน์
แม่พระบังเกิด
แม่พระบังเกิด () หมายถึง วันเกิดหรือการเกิดของพระนางมารีย์พรหมจารี เหตุการณ์นี้ไม่ปรากฏในคัมภีร์ไบเบิล แต่ปรากฏในพระวรสารนักบุญยากอบซึ่งเป็นพระวรสารนอกสารบบที่เขียนขึ้นในคริสต์ศตวรรษที่ 2 พระวรสารนี้ระบุด้วยว่าบิดามารดาของพระแม่มารีย์คือนักบุญโยอาคิมและนักบุญอันนา
วันฉลองแม่พระบังเกิดในคริสตจักรโรมันคาทอลิกและแองกลิคันคอมมิวเนียนตรงกับวันที่ 8 กันยายน โดยนับจากวันสมโภชพระนางมารีย์ผู้ปฏิสนธินิรมล (8 ธันวาคม) ไป 9 เดือน
การฉลองแม่พระบังเกิดเกิดขึ้นครั้งแรกที่ซีเรียและปาเลสไตน์ราวคริสต์ศตวรรษที่ 6 สันนิษฐานว่านักบุญโรมานุสแห่งแอนติออกได้นำขนบนี้ไปเผยแพร่ในศาสนาคริสต์ตะวันออกจนแพร่หลาย นักบุญหลายองค์ในสมัยต่อมาก็สนับสนุนการเฉลิมฉลองนี้ด้วย เช่น นักบุญแอนดรูว์แห่งครีต นักบุญจอห์นแห่งดามัสกัส ส่วนคริสตจักรโรมันคาทอลิกเริ่มรับรองการฉลองนี้ราวปลายคริสต์ศตวรรษที่ 7 จากนั้นจึงแพร่หลายไปทั่วยุโรป
เหตุที่กำหนดให้ฉลองแม่พระบังเกิดในวันที่ 8 กันยายน เพราะเดิมวันนี้เป็นวันฉลองโบสถ์นักบุญอันนา กรุงเยรูซาเลม ซึ่งเชื่อกันว่าเป็นสถานที่ที่นักบุญอันนาให้กำเนิดพระแม่มารีย์ จึงถือเอาวันที่ 8 เป็นวันฉลองแม่พระบังเกิดด้วย
สามแยกทีวี
สามแยกทีวี (หรือ สามแยกTV และ 3แยกTV) เป็นรายการทอล์คโชว์ที่ออกอากาศทางช่อง GMM ONE โดยออกอากาศทุกวันเสาร์ เวลา 23.10 น. - 0.10 น. โดยในสัปดาห์แรกนั้นมีพิธีกรดำเนินรายการเพียง 2 คน คือ น้าเน็ค เกตุเสพย์สวัสดิ์ ปาลกะวงศ์ ณ อยุธยา และ แปะโป้ง ณัฐพงษ์ สมรรคเสวี ซึ่งพิธีกรดำเนินรายการคนที่สามแต่เดิมนั้นควรเป็น เฮียเผือก พงศธร จงวิลาส (ริชาร์ด ราชเทวี) แต่เนื่องด้วยติดถ่ายซิทคอม Love On Air และซีรีส์อีกหลาย ๆ เรื่อง จึงไม่สามารถรับตำแหน่งสูบที่สามได้ และ เชาเชา ชวลิต ศรีมั่นคงธรรม ได้รับเลือกให้รับตำแหน่งสูบที่สามคนใหม่จากการคัดเลือกของพลเมืองสามแยก
รูปแบบในรายการนั้นจะเป็นรายการทอล์คโชว์ให้ความบันเทิงโดยแบ่ง 2 ช่วงรายการ คือ สามแยกแตกประเด็นและปากหวานงานเข้า โดยสามแยกแตกประเด็นจะเป็นการนำประเด็นที่กำลังเป็นที่พูดถึงในช่วงเวลานั้นหรือที่น่าสนใจมาพูดคุยกัน ส่วนปากหวานงานเข้าจะเป็นการให้คำปรึกษากับผู้ที่มาโทรมาปรึกษาพิธีกรทั้ง 3 หรือที่เรียกกันว่า "หน้าไมค์"
โดยตลอดการดำเนินรายการทั้ง 3 ก็จะอ่านข้อความของผู้ชมที่โพสท์ลงในหน้าแฟนเพจของสามแยกปากหวานใน เฟซบุ๊ก เพื่อได้ความคิดเห็นที่แตกต่างมากขึ้น นอกจากนี้ทางรายการจะตั้งชื่อให้กับผู้ที่โทรมาให้ ซึ่งถือว่าเป็น "ชื่อสามแยก" และจะต้องพูดชื่ออีกในครั้งต่อไปที่โทรมา
รายการสามแยกทีวีมีพิธีกรดำเนินรายการ 3 คนได้แก่
โดยในสัปดาห์แรกจะมีเพียงน้าเน็คและพี่โป้งเท่านั้นที่ทำหน้าที่พิธีกร เนื่องด้วยการที่เฮียเผือกลาตำแหน่งไป ทางรายการจะทำการคัดเลือกหาพิธีกรคนที่ 3 ของรายการ สามแยกทีวี ได้ โดยจะมีการคัดเลือกพิธีกรจาก 1 ใน 8 คนมาและจะทำการเผยตัวพิธีกรที่จะเข้าการคัดเลือกทีละคนตั้งแต่สัปดาห์ที่ 2 เป็นต้นไป
ซึ่งใน 8 คนที่เข้าร่วมในการคัดเลือกหาพิธีกรคนที่ 3 ในรายการสามแยกทีวีก็มีดังนี้
นอกจากนี้ในบางอาทิตย์จะมีกรณีที่มาไม่ครบสามสูบทำให้มีพิธีกรมาทดแทนซึ่งพิธีกรเหล่านี้จะมีชื่อเรียกว่า สูบอะไหล่ ดังนี้
อนึ่ง พิธีกรแต่ละคนจะมีชื่อในการจัดรายการ โดยมีหลักในการตั้งชื่อคล้ายพระเอกโป๊ในยุค 70 คือ ใช้ชื่อสัตว์เลี้ยงตัวแรก รวมกับสถานที่ที่เลี้ยงสัตว์ตัวนั้น
หลังจากได้ผู้ที่มีคะแนนสูงสุด 4 อันดับแรก จะให้พลเมืองสามแยกทำการลงคะแนน 1 ใน 4 คน ที่อยากให้เป็นพิธีกรคนที่ 3 ในสตูดิโอเป็นเวลา 4 สัปดาห์ สัปดาห์ละ 50 คน ผู้ที่มีคะแนนสูงสุด 2 อันดับแรก จะได้เข้าสู่รอบสุดท้าย
รายการจะมีรูปแบบหลัก ๆ อยู่ 2 ช่วงนั้นคือ สามแยกแตกประเด็นและปากหวานงานเข้า
โดยทุกสายที่โทรเข้ามาจะโหวตดีเจที่ตัวเองชอบ เมื่อครบ 5 สาย ดีเจคนไหนได้รับคะแนนโหวตน้อยที่สุดจะถูกทำโทษ หรือในกรณีที่มีดีเจ 2 คนคะแนนเสมอกัน อีกคนที่คะแนนไม่เหมือนคนอื่นจะโดนทำโทษ ซึ่งแต่ละสัปดาห์ก็จะมีบทลงโทษที่แตกต่างกันไป
ตั้งแต่วันที่ 17 พ.ค. 57 มีการเพิ่มกฎยัดคะแนน คือ หากดีเจคนไหนได้คะแนนคะแนนโหวต 3 คะแนน จะมีสิทธิยัดคะแนนให้ดีเจคนไหนก็ได้ 1 ครั้ง
รายการ สามแยกทีวี ออกอากาศทุกวันเสาร์ตั้งแต่ 23.10 น. - 00.10 น. โดยประมาณ แบ่งออกเป็น 2 ช่วงรายการ 4 เบรก โดยช่วง "สามแยกแตกประเด็น" จะอยู่ใน 3 เบรกแรกของรายการและช่วง "ปากหวานงานเข้า" จะอยู่ในเบรกสุดท้ายของรายการ
"หมายเหตุ : สูบอะไหล่ หมายถึง พิธีกรรับเชิญประจำสัปดาห์นั้น ๆ "
ดั่งดวงหฤทัย
ดั่งดวงหฤทัย เป็นนวนิยายแฟนตาซีรักชวนฝัน บทประพันธ์ของลักษณวดี (นามปากกาของ คุณหญิงวิมล ศิริไพบูลย์ หรือ คุณหญิงวิมล เจียมเจริญ) ซึ่งทางผู้แต่งได้รับแรงบันดาลใจจากแต่งนิทานให้ลูกชายขณะเดินทางท่องเที่ยว ปัจจุบัน สำนักพิมพ์ ณ บ้านวรรณกรรม ได้รับลิขสิทธิ์ให้นำบทประพันธ์ดังกล่าวมาตีพิมพ์ใหม่อีกครั้ง มีการนำไปสร้างเป็นละครโทรทัศน์ถึง 2 ครั้งด้วยกัน (ยกเว้นครั้งที่สองโดยช่อง 7 ไม่ได้สร้างจากนวนิยายของ ลักษณวดี แต่อย่างใด มีเพียงชื่อเรื่องที่เหมือนกันเท่านั้น)
ชื่อพระนามเต็มตัวละครอ้างอิงตามบทประพันธ์ เรียกว่า “รังสิมันตรัตน์” หรือเจ้าหลวงรังสิมันตรัตน์ มิใช่ รังสิมันต์ อย่างที่ได้ยินในทางละครช่อง 7
ครั้งแรก ปี พ.ศ. 2539 จัดสร้างโดย ผู้จัด สุรางค์ เปรมปรีดิ์ ผู้ถือลิขสิทธิ์บทประพันธ์ในนามส่วนตัว ไม่เกี่ยวกับช่อง 7 แต่อย่างใด
โดยการสร้างรุ่นนี้ทาง ผู้จัด สุรางค์ เปรมปรีดิ์ ลงทุนให้ไปถ่ายทำถึงประเทศ เนปาล
มอบทีมผลิต บริษัท ดาราวิดีโอ จำกัด เขียนบทโทรทัศน์โดย ภาวิต กำกับการแสดงโดย สยม สังวริบุตร, สมชาย สังข์สวัสดิ์ นำแสดงโดย ศรราม เทพพิทักษ์, นัท มีเรีย, โอลิเวอร์ พูพาร์ท, เกวลิน คอตแลนด์, จารุณี สุขสวัสดิ์, กษาปณ์ จำปาดิบ, ฉัตรมงคล บำเพ็ญ, ศิขรินธาร พลายพฤฒิ, ชุมพร เทพพิทักษ์ โดยรุ่นนี้ได้ยกกองไปถ่ายทำถึงประเทศเนปาล อีกด้วย
และใน ปี พ.ศ. 2550 จัดสร้างโดย ผู้จัด บอร์ดคณะกรรมการบริหารช่อง 7 จัดซื้อและนำบทประพันธ์มาสร้างเป็นละครโทรทัศน์ ถือลิขสิทธิ์ในนามองค์กรบอร์ดคณะกรรมการบริหารช่อง 7
มอบทีมผลิตบริษัท โพลีพลัส เอ็นเตอร์เทนเม้นท์ จำกัด เขียนบทโทรทัศน์โดย อ้อยควั่น เป็นนามแฝงทีมเขียนบทของค่าย กันตนา โดย ละลิตา ฉันทศาสตร์โกศล กำกับการแสดงโดย ผิน เกรียงไกรสกุล นำแสดงโดย ศุกลวัฒน์ คณารศ, อุษามณี ไวทยานนท์, อุษณีย์ วัฒฐานะ, วงศกร ปรมัตถากร, คะนึงนิจ จักรสมิทธานนท์, ศุกร์วัฒนา คล่องวรานนท์, ธนพล นิ่มทัยสุข, ณัฐวัฒน์ เปล่งศิริวัธน์ ออกอากาศทางช่อง 7 การสร้างเป็นละครโทรทัศน์ครั้งนี้ไม่ประสบความสำเร็จเท่าที่ควร และ เป็นเหตุให้ผู้แต่ง ทมยันตี เกิดความไม่พอใจในการปรับเปลี่ยนบทประพันธ์ที่ปู้ยี่ปู้ยำ เป็นการดูถูกผลงานเกินไป ทำให้ละครออกมาเป็นคนละเรื่องกับผู้แต่ง
เป็นเหตุให้เกิดกระแสวิจารณ์กันอย่างหนักหน่วงถึงการผลิตในแง่ต่างๆ ทั้ง เสื้อผ้าหน้าผม การแสดง บทโทรทัศน์
และใน ปี พ.ศ. 2562 ผลิตโดย บริษัท ฮูแอนด์ฮู จำกัด เขียนบทโทรทัศน์โดย ปราณประมูล กำกับการแสดงโดย รัญญา ศิยานนท์ นำแสดงโดย เจษฎาภรณ์ ผลดี, คิมเบอร์ลี่ แอน เทียมศิริ, ฐากูร การทิพย์, มทิรา ตันติประสุต โดยรุ่นนี้อยู่ในระหว่างการถ่ายทำดำเนินงานและรอเปิดกล้อง ถ่ายทำต่างประเทศ เวียนนา ประเทศออสเตรีย สถานที่ พระราชวัง และ บรรยากาศหิมะตกขาวโพนไปทั่วเมืองตามบทประพันธ์ และ ฮอกไกโด ประเทศญี่ปุ่น บรรยากาศช่วงฤดูใบไม้เปลี่ยนสีธรรมชาติตามบทประพันธ์
วัดวันดาว
วัดวันดาว เป็นพุทธศาสนสถานเถรวาท สังกัดคณะสงฆ์มหานิกาย ภาค 15 หมู่ที่ 1 ตำบล วันดาว อำเภอ ปากท่อ จังหวัด ราชบุรี
วัดวันดาว ตั้งมานานกว่า 100 ปี สังกัดคณะสงฆ์มหานิกาย ตั้งเมื่อ พ.ศ. 2393 ได้รับพระราชทานวิสุงคามสีมาเมื่อ พ.ศ. 2502 เท่าที่มีข้อมูลปรากฏ มีเจ้าอาวาสคือ พระอาจารย์เขียน บุญช่วย ต่อมาก็เป็นหลวงพ่อชุล อินทโชโต ซึ่งท่านได้สร้างโรงเรียนวัดวันดาวขึ้น นอกจากนี้ หลวงพ่อชุบยังได้รับตำแหน่งเป็นเจ้าคณะอำเภอปากท่อ เป็นท่านเจ้าคุณพิบูรณ์ธรรมเวธี ประมาณ 10 กว่าปี เจ้าอาวาสองค์ต่อมาคือพระครูสถิตสุภาจารย์ (ปลด) ได้เป็นเจ้าอาวาสอยู่ ณ วัดวันดาวเป็นเวลาประมาณ 30 กว่าปี และในปัจจุบัน พ.ศ. 2554 มีเจ้าอาวาส คือ พระอธิการสมศักดิ์ กิตติสาโร
เทวดาท่าจะบ๊องส์ ภาคพิสดาร ตอน ตะลุยซาฟารี
เทวดาท่าจะบ๊องส์ ภาคพิสดาร ตอน ตะลุยซาฟารี (อังกฤษ Crazy Safari) เป็นภาพยนตร์ตลกต้นทุนต่ำ สร้างโดยผู้สร้างภาพยนตร์จากฮ่องกง ออกฉายครั้งแรกเมื่อ 5 กรกฎาคม พ.ศ. 2534
แซม หนุ่มชาวจีนที่อาศัยอยู่ในอังกฤษได้ข่าวว่ามัมมี่ของบรรพบุรุษของเขาได้ถูกนำไปวางประมูลที่ลอนดอน แซมจึงไปนำมัมมี่กลับมาเพื่อส่งไปกลับไปฝังที่ประเทศจีนและ.ได้จ้างหมอผีมาทำพิธีสะกดวิญญาณไว้ ระหว่างที่กำลังบินกลับจีน เครื่องบินเกิดเหตุขัดข้องแซมกับหมอผีจึงต้องกระโดดจากเครื่องบินรวมทั้งผีดิบด้วย แซมกับหมอผีลงสู้พื้นดินโดยปลอดภัยพร้อมกัน แต่ผีดิบกลับไปลงที่เผ่าของนิเชาที่กำลังถูก ซูซานและ.ลูกน้องคุกคามอยู่และ.มันก็ช่วยไล่พวกซูซานไปได้ แต่ซูซานได้ย้อนกลับมาอีกครั้งพร้อมกับหมอผีและ.ผีดิบแอฟริกาเพื่อค้นหาเพชรที่เธอเห็นจากมีดและ.ด้ามขวานของนิเชา แซมกับหมอผีตามมาที่หมู่บ้านพอดีจึงช่วยนิเชาสู้กับซูซานงานนี้ดำเนินการโดย ทีมงาน และบริษัทจากฮ่องกง ที่ลงทุนว่าจ้าง เอา “นิเชา” หนุ่ม ชาวพื้นเมืองแห่ง ป่าทุ้งหญ้าประเทศ นามิเบีย ที่คนไทยเราก็รู้จักกันดี ให้มาแสดงหนังฮ่องกง ขณะเดียวกันก็ลงทุนส่ง ต้นตำรับอาจารย์ผีกัด หลินเจิ้งอิง บนไปถ่ายทำหนังถึงประเทศนามิเบีย กันเลยทีเดียว
สัตว์ป่าดาราดังแห่งอาฟริกา ถูกระดมมาเข้าฉากรวมถึง ทั้ง นกกระจอกเทศ สิงโต ยีราฟ ม้าลาย หรืองูหลามตัวเขื่อง เช่นเดียวกับของเล่น ของอาจารย์ผีกัด ก็ขนกันมาแบบเต็มพิกัด ทั้งยันต์แปะหน้าฝาก กระบี่ไม้ปราบมาร หัวฟางอาคม รวมไปถึงการอัญเชิญ วิญญานปรมจารย์นักบู๊ บรูซ ลี ให้มาประทับใน นิเชา ในตอนท้ายเรื่อง เพื่อต่อกรกับศัตรู
ชู่จฺวี
ชู่จฺวี (; พินอิน: Cùjū; ) เป็นการละเล่นหรือกีฬาชนิดหนึ่งของจีนโบราณ ที่มีลักษณะการเล่นคล้ายกับฟุตบอลในยุคปัจจุบัน
คำว่า "ชู่จฺวี" (蹴鞠) นั้นแปลตรงตัวได้เลยว่า "เตะบอล" เป็นกีฬาที่แบ่งผู้เล่นออกเป็น 2 ฝ่าย ต่างฝ่ายใช้ขาหรือเท้าเตะลูกบอลทำประตูของอีกฝ่ายให้ได้ โดยห้ามใช้แขนหรือมือ ต่างกับฟุตบอลในปัจจุบันตรงที่ประตูฟุตบอลในปัจจุบันจะเป็นตาข่ายที่ขึงด้วยโครงเหล็ก แต่ประตูชู่จฺวีจะเป็นห่วงไม้ขนาดใหญ่ที่แขวนจากที่สูง
ไม่มีหลักฐานว่าชู่จฺวีนั้นเริ่มมีขึ้นมาตั้งแต่เมื่อใด แต่ก็มีหลายกระแสต่างบ่งบอกถึงที่มา เช่น มีที่มาจากตั้งแต่ยุคจักรพรรดิเหลืองหรืออึ่งตี้ (黃帝) เมื่อกว่า 5,000 ปีก่อน โดยเป็นการละเล่นเพื่อผ่อนคลายให้แก่ทหาร หรือเกิดขึ้นเมื่อ 400 ปีก่อนคริสต์ศักราช หรือราว 2,500 ปีก่อน ในยุคสงครามระหว่างรัฐครั้งใหญ่ แต่ชู่จฺวีนั้นได้รับความนิยมถึงขีดสุดในยุคราชวงศ์ฮั่น (206 ปีก่อนคริสตกาล – ค.ศ. 220)
ปัจจุบันกีฬาชู่จฺวีนั้นได้รับการรื้อฟื้นขึ้นมาอีกครั้งโดยกลุ่มยุวชนชาวจีน โดยจะแต่งกายด้วยอาภรณ์ย้อนไปในยุคสมัยราชวงศ์ฮั่น จับกลุ่มเล่นชู่จฺวีกันในสวนสาธารณะปักกิ่งในกรุงปักกิ่ง โดยมีจุดประสงค์ให้ชาวต่างชาติได้รู้จักกับกีฬาชนิดนี้ ซึ่งในปี ค.ศ. 2004 สหพันธ์ฟุตบอลนานาชาติ (ฟีฟ่า) ก็ได้ประกาศอย่างเป็นทางการว่า จีนและกรีซ(ของกรีซมีชื่อว่าอิพิสไรกอส)เป็นชนชาติแรกที่ให้กำเนิดกีฬาฟุตบอล
ชู่จฺวีได้รับการอ้างอิงถึงในวัฒนธรรมร่วมสมัย ในภาพยนตร์สงครามเรื่อง "Red Cliff" เมื่อปี ค.ศ. 2008 ที่กำกับโดยจอห์น วู อันเป็นเรื่องราวของสงครามในยุคสามก๊ก ตรงกับสมัยราชวงศ์ฮั่นซึ่งเป็นช่วงเวลาที่ชู่จฺวีได้รับความนิยมถึงขีดสุดด้วย
เวตติงเอาต์ไซด์เดอะไลนส์
"เวตติงเอาต์ไซด์เดอะไลนส์" (อังกฤษ:Waiting Outside the Lines) เป็นซิงเกิลเปิดตัวของนักร้องเพลงร็อค ป๊อป ชาวอเมริกัน เกรย์สัน แชนซ์ เพลงนี้เขียนขึ้นโดย Aaron Michael Cox และ Da Internz และ Ron Fair. ถูกจำหน่ายทาง iTunes เมื่อ 26 ตุลาคม 2553 ซีดีจำหน่ายเมื่อ 14 ธันวาคม 2553 ภายใต้ลิขสิทธ์ eleveneleven Maverick Records, และ Geffen Records นอกจากนี้ยังมีเพลงคัฟเวอร์จากเลดี้กาก้าและ Augustana
มิวสิควิดีโอเพลงอำนวยการสร้างโดย Sanaa Hamri
1 E-1 m²
1 E-1 m² เป็นอันดับของขนาด ของสิ่งที่มีพื้นที่ระหว่าง 100 ตารางเซนติเมตร ถึง 1 ตารางเมตร
พื้นที่ขนาดน้อยกว่า 100 ตารางเซนติเมตร
พื้นที่ขนาดมากกว่า 1 ตารางเมตร
ปัสคอฟ
ปัสคอฟ หรือ ปสอฟ (รัสเซีย: Псков, IPA: [pskof] สะกดรัสเซียโบราณ "Плѣсковъ" Pleskov) เป็นเมืองและเป็นศูนย์กลางของการบริหารของมณฑลปัสคอฟตั้งอยู่ประมาณ 20 กิโลเมตร (12 ไมล์) จากชายแดนทางทิศตะวันออกของประเทศเอสโตเนีย บนแม่น้ำเวลิกายา มีประชากร 203,279 คน (ค.ศ. 2010) 202,780 (ค.ศ. 2002) 203,789 (ค.ศ. 1989)
พิสคอฟมีเมืองพี่น้องกับเมืองเหล่านี้:
1 E-2 m²
1 E-1 m² เป็นอันดับของขนาด ของสิ่งที่มีพื้นที่ระหว่าง 10 ตารางเซนติเมตร ถึง 100 ตารางเซนติเมตร
พื้นที่ขนาดน้อยกว่า 10 ตารางเซนติเมตร
พื้นที่ขนาดมากกว่า 100 ตารางเซนติเมตร
ทรูทบีโทลด์พาร์ต 1
"ทรูทบีโทลด์พาร์ต 1" (อังกฤษ:Truth Be Told, Part 1) เป็นมินิอัลบั้มแรกของ เกรย์สัน แชนซ์ ประกอบด้วย 5 เพลง วางจำหน่ายวันที่ 19 พฤศจิกายน 2555
ทรูทบีโทลด์พาร์ต 1 เป็นมินิอัลบั้มที่บอกว่าลักษณะเพลงของอัลบั้มเต็มที่กำลังมาของเกรย์สัน ชานซ์ "ผมเปลี่ยนขึ้นมากในอัลบั้มนี้และมันแตกต่างกันมากจาก โฮลด์ออนทิลเดอะไนต์ ความคิดที่อยู่เบื้องหลังมันก็คือว่านี่คือสิ่งที่ควรจะเป็นเพลงเกี่ยวกับ- ทรูทบีโทลด์ " เกรย์สัน ในการสัมภาษณ์ที่ฟิลิปปินส์
ดนัย ตันธนะศิริวงศ์
รินทร์ดนัย ไตรรัตน์ธนากุล (ดนัย ตันธนะศิริวงศ์) เกิดเมื่อวันที่ 18 มกราคม พ.ศ. 2527 เป็นนักแสดงลูกครึ่ง
เจสซี่มีผลงานในวงการชิ้นแรกๆ ได้แก่ โฆษณา SWENZEN
แบทแมน: อาร์แคมออริจินส์
แบทแมน: อาร์แคมออริจินส์ () เป็นวีดิโอเกมที่ผลิตโดย Warner Bros. Games Montréal และจัดจำหน่ายโดย Warner Bros. Interactive Entertainment ในรูปแบบของเครื่องเล่นวีดิโอเกมไมโครซอฟท์ วินโดวส์ เพลย์สเตชัน 3 วียู และเอกซ์บอกซ์ 360 โดยนำตัวละครซุเปอร์ฮีโร่จากดีซีคอมิกส์ แบทแมน เป็นภาคต่อจาก และเป็นเกมภาคที่ 3 ของซีรีส์ โดยจะวางจำหน่ายในวันที่ 25 ตุลาคม ค.ศ. 2013
เมืองไซ
เมืองไซ () บ้างเรียก อุดมไซ เป็นเมืองเอกของแขวงอุดมไซ ประเทศลาว อันเป็นที่ตั้งของท่าอากาศยานอุดมไซ
คณะเกษตรศาสตร์ มหาวิทยาลัยเชียงใหม่
คณะเกษตรศาสตร์ มหาวิทยาลัยเชียงใหม่ ได้จัดตั้งขึ้นตามประกาศสำนักนายกรัฐมนตรีแต่งตั้งเป็นคณะตามประกาศราชกิจจานุเบกษา เมื่อวันที่ 25 กุมภาพันธ์ พ.ศ. 2510 ให้เป็นหน่วยราชการระดับคณะ ซึ่งนับเป็นคณะที่ 5 ของมหาวิทยาลัยเชียงใหม่ และแต่งตั้งให้อาจารย์ ดร.สุขุม อัศเวศน์ เป็นคณบดีคนแรกของคณะเกษตรศาสตร์ มหาวิทยาลัยเชียงใหม่ โดยในปัจจุบันคณะเกษตรศาสตร์ มหาวิทยาลัยเชียงใหม่ได้แบ่งส่วนราชการเป็น 1 สำนักงานคณะ 3 ศูนย์ และ 4 ภาควิชา ได้แก่ ภาควิชากีฏวิทยาและโรคพืช ภาควิชาพืชศาสตร์และทรัพยากรธรรมชาติ ภาควิชาเศรษฐศาสตร์เกษตรและส่งเสริมเผยแพร่การเกษตร และภาควิชาสัตวศาสตร์และสัตว์น้ำ
คณะเกษตรศาสตร์ มหาวิทยาลัยเชียงใหม่มีรายนามคณบดีตั้งแต่อดีตจนถึงปัจจุบัน ดังต่อไปนี้
หมายเหตุ : ปัจจุบันคณะเกษตรศาสตร์ มหาวิทยาลัยเชียงใหม่ได้เปิดสอนหลักสูตร ดังนี้
คณะเกษตรศาสตร์ มหาวิทยาลัยเชียงใหม่มีรายนามผู้บริหารชุดปัจจุบัน ดังต่อไปนี้
วัดบางเบิด
วัดบางเบิด เป็นวัดฝ่ายเถรวาท สังกัดมหานิกาย ภาค 12 ตั้งอยู่ใน หมู่ที่ 5 ตำบลทรายทอง อำเภอบางสะพานน้อย จังหวัดประจวบคีรีขันธ์ 77170 
วัดบางเบิด ก่อตั้งเมื่อวันที่ 29 มกราคม 2531 ผู้ดำเนินการสร้างคือนายชิต จันทร์เจียม ได้ชักชวนราษฏรบ้านบางเบิดร่วมกันบริจาคทรัพย์สร้างเสนาสนะเพื่อใช้เป็นที่พักสงฆ์และบำเพ็ญกุศล เดิมวัดบางเบิดอยู่ใกล้กับถ้ำบางเบิด แต่เนื่องจากไม่สามารถออกเอกสารสิทธิ์ที่ดินเพื่อสร้างวัดได้จึงได้ย้ายมาตั้งอยู่ที่หมู่บ้านบางเบิด เมื่อ พ.ศ. 2528 เริ่มแรกเป็นที่พักสงฆ์ ต่อมาจึงได้ขอตั้งเป็นวัด ตั้งชื่อว่าวัดบางเบิด ที่ดินตั้งวัดมีเนื้อที่ 19 ไร่ 1 งาน 53 ตารางวา ปัจจุบันวัดมีที่ดินจำนวน 49 ไร่ 3 งาน 99 ตารางวา ตามหลักฐานเป็นสำนักสงฆ์อยู่หลายปี ได้รับอนุญาตสร้างวัดเมื่อ ปีพุทธศักราช 2531 ดำเนินการโดยท่าน กำนันสินชล ช่วยประคอง เป็นกำนันอยู่ที่ตำบลทรายทองในสมัยนั้น
ไอริณ ศรีแกล้ว
ไอริณ ศรีแกล้ว (ชื่อเล่น: เปิ้ล) เกิดที่กรุงเทพฯเมื่อ 14 กุมภาพันธ์ พ.ศ. 2523 เป็นนักแสดง นักร้อง พิธีกรชาวไทย โด่งดังจากการแสดงละครและเล่นหนัง เป็นต้น เธอได้รับฉายา "ดาราสาวทรงโต" การศึกษาจบการศึกษาระดับปริญญาตรี เกรียตินิยมอันดับ 2 คณะบริหารธุรกิจ เอกการตลาด มหาวิทยาลัยธุรกิจบัณฑิตย์ เป็นบุตรสาวของศิริพงษ์ และรุ่งนภา ศรีแกล้ว
เธอก้าวเข้าสู่วงการบันเทิงช่วงอายุ 19 ปี จากการถ่ายโฆษณา และแสดงละคร ผลงานละครชิ้นแรกเรื่อง "กะล่อนคูณสอง" ก่อนที่จะมาโด่งดังกับบท น้ำฝน จากละคร สาวน้อยคาเฟ่ หลังจากนั้นเธอก็มีผลงานการแสดงอีกทั้งถ่ายแบบมากมาย
ในปี 2551 เธอได้เงียบหายไปจากวงการบันเทิง เธอกล่าวว่าเธอไปเรียนปริญญาโทที่ จากการไปเรียนต่อปริญญาโท เปิ้ลต่อยอดด้วยการลงทุนทำธุกิจร้านเสื้อผ้า ชื่อร้าน แบล็กสมิท ลอนดอน นอกจากมีร้านเสื้อขายเสื้อผ้าที่ประเทศอังกฤษแล้ว ระหว่างที่ยังไม่ได้คัมแบ็กวงการบันเทิงเต็มตัวอีกครั้ง ทุกวันนี้เปิ้ลยังจับงานหลายอย่าง ทั้งงานที่เกี่ยวกับอสังหาริมทรัพย์ ครูสอนโยคะ และครูสอนการแสดง โครงการทูบีนัมเบอร์วัน เดินแฟชั่น และเดินสายโชว์ตัว
ปัจจุบัน เธอหันมาเอาดีด้านการร้องเพลง แต่ยังคงรับงานถ่ายแบบแสดงละครเป็นงานหลัก โดยเปิดค่ายเล็กๆเป็นของตนชื่อว่า "ไออาร์ เรคคอร์ด" เธอมีผลงานอัลบั้มชุดแรกชื่อว่า "อัลบั้ม เบนซ์สปอร์ต" มีเพลงเช่น เบนซ์สปอร์ต, บรรยากาศพาไป, เกิดมาเพื่อสิ่งนี้ เป็นต้นอัลบั้ม เบนซ์สปอร์ต สังกัด ไออาร์ เรคคอร์ด (พ.ศ. 2555)
รายชื่อเพลง
กรมหลวงพิพิธมนตรี
กรมพระเทพามาตุ มีพระอิสริยยศเดิมว่า กรมหลวงพิพิธมนตรี หรือ กรมหลวงพิจิตรมนตรี เป็นพระอัครมเหสีน้อยในสมเด็จพระเจ้าอยู่หัวบรมโกศ และเป็นสมเด็จพระราชชนนีพันปีหลวงในสมเด็จพระเจ้าอุทุมพรและสมเด็จพระที่นั่งสุริยาศน์อัมรินทร์
บัญชีพระนามเจ้านาย ในคำให้การชาวกรุงเก่า ระบุว่า กรมหลวงพิพิธมนตรี หรือ พระพันวษาน้อย มีพระนามเดิมว่าพลับ เป็นบุตรีนายทรงบาศก์ขวากรมช้าง (ต่อมาคือนายจบคชประสิทธิ์) ซึ่งมีตำแหน่งเป็นพระบำเรอภูธร กับมารดาซึ่งเป็นสตรีเชื้อสายพราหมณ์บ้านสมอปลือ เมืองเพชรบุรี มีพระเชษฐภคินีพระองค์หนึ่งคือพระองค์ขาว ซึ่งได้เป็นพระชายาในสมเด็จพระเจ้าอยู่หัวบรมโกศขณะดำรงพระอิสริยยศเป็นพระบัณฑูรน้อย ส่วนพระองค์พลับต่อมาก็ได้เป็นพระชายารองในสมเด็จพระเจ้าอยู่หัวบรมโกศเช่นกัน ในระหว่างทรงดำรงพระอิสริยยศเป็นกรมพระราชวังบวรสถานมงคล พระองค์พลับมีพระราชโอรส 2 พระองค์ และพระราชธิดา 6 พระองค์ ตามลำดับตั้งนี้
พระราชพงศาวดาร ฉบับพันจันทนุมาศ (เจิม) ระบุว่าเมื่อสมเด็จพระเจ้าอยู่หัวบรมโกศปราบดาภิเษกในปี พ.ศ. 2275 ได้แต่งตั้งพระชายารองเป็นกรมหลวงพิพิธมนตรี ในตำแหน่งพระอัครมเหสีน้อย จึงออกพระนามว่าพระพันวษาน้อย
แรม 5 ค่ำ เดือน 6 พ.ศ. 2301 สมเด็จพระเจ้าอยู่หัวบรมโกศประชวรหนักใกล้สวรรคต กรมพระราชวังบวรสถานมงคล (เจ้าฟ้าชายอุทุมพร) โปรดให้ทูลเชิญกรมหลวงพิพิธมนตรี เจ้าฟ้าจันทวดี และกรมขุนยี่สารเสนี ไปประทับ ณ พระตำหนักสวนกระต่าย เมื่อสวรรคตแล้ว กรมพระราชวังบวรสถานมงคลจึงขึ้นสืบราชสมบัติ แต่ได้เพียง 10 วัน ก็ถวายราชสมบัติแก่กรมขุนอนุรักษ์มนตรี แล้วเสด็จออกผนวช ส่วนกรมขุนอนุรักษ์มนตรีขึ้นครองราชย์เฉลิมพระนามว่า"สมเด็จพระบรมราชา" แล้วโปรดให้ตั้งพระราชชนนีเป็น กรมพระเทพามาตุ แต่เมื่อถึงเดือน 12 พระราชชนนีก็เสด็จสวรรคต จึงโปรดให้ตั้งพระโกศไว้คู่กับพระบรมโกศพระบรมราชชนก ณ พระที่นั่งบรรยงก์รัตนาสน์ แล้วถวายพระเพลิงทั้งสองพระองค์พร้อมกันในวันขึ้น 11 ค่ำ เดือน 5 พ.ศ. 2303
นิพัทธ์ ทองเล็ก
พลเอก พลเรือเอก พลอากาศเอก นิพัทธ์ ทองเล็ก อดีตประธานคณะที่ปรึกษากระทรวงกลาโหม อดีตปลัดกระทรวงกลาโหม อดีตเจ้ากรมกิจการชายแดนทหาร อดีตรองปลัดกระทรวงกลาโหม ตุลาการศาลทหารสูงสุดเป็นรองผู้อำนวยการศูนย์รักษาความสงบ ตั้งแต่วันที่ 21 มกราคม พ.ศ. 2557 ถึง วันที่ 18 มีนาคม พ.ศ. 2557 ในเหตุการณ์วิกฤตการณ์การเมืองไทย พ.ศ. 2556–2557
พลเอก พลเรือเอก พลอากาศเอก นิพัทธ์ ทองเล็ก เป็นบุตรของพันเอก สนอง และนางไพเราะ ทองเล็ก สมรสกับทันตแพทย์หญิง รัตนาวดี ทองเล็ก มีบุตรชาย 2 คน คือ พ.ต.นิติพัทธ์ ทองเล็ก เจ้าพนักงานในพระองค์ ตำแหน่งประเภททั่วไป ระดับชำนาญงาน งานมหาดเล็ก ฝ่ายพระราชวัง กองกิจการในพระองค์สมเด็จพระบรมโอรสาธิราช ฯ สยามมกุฎราชกุมาร สำนักพระราชวัง และ ร.ท.นพ.กิตติพัฒน์ ทองเล็ก
เส้นเวลาของยุคก่อนประวัติศาสตร์
เส้นเวลาของยุคก่อนประวัติศาสตร์ของมนุษย์ คือ เส้นเวลาที่แสดงถึงยุคก่อนประวัติศาสตร์ของมนุษย์จนถึงยุคประวัติศาสตร์ซึ่งเส้นเวลานี้ต่อจากเส้นเวลาของประวัติศาสตร์ธรรมชาติ
เริ่มตั้งแต่ 2 ล้านปี จนถึง 5,710 ปีก่อน
พันธุ์ศักดิ์ เกตุวัตถา
นายพันธุ์ศักดิ์ เกตุวัตถา เป็นอดีตสมาชิกสภาผู้แทนราษฎรจังหวัดชลบุรี และเป็นอดีตเลขาธิการพรรคพลังชล
พันธุ์ศักดิ์ เกตุวัตถา เกิดเมื่อวันที่ 14 สิงหาคม พ.ศ. 2500 สำเร็จการศึกษาระดับปริญญาตรี จากสาขาวิชานิติศาสตร์ มหาวิทยาลัยสุโขทัยธรรมาธิราช (มสธ.) ระดับปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์ และนิติศาสตรมหาบัณฑิต จากมหาวิทยาลัยศรีปทุม วิทยาเขตชลบุรี
พันธุ์ศักดิ์ เกตุวัตถา เป็นนักการเมืองท้องถิ่น ได้รับเลือกตั้งเป็นกรรมการสุขาภิบาลบางพระ และเป็นนายกเทศมนตรีตำบลบางพระ จังหวัดชลบุรี ต่อมาได้รับตำแหน่งเลขานุการนายกองค์การบริหารส่วนจังหวัดชลบุรี และเป็นผู้ฝึกสอนทีมฟุตบอล สโมสรฟุตบอลพัทยา ยูไนเต็ด
ต่อมาเขาได้รับเลือกตั้งเป็นสมาชิกสภาผู้แทนราษฎรจังหวัดชลบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคพลังชล ต่อมาในปี พ.ศ. 2556 เขาได้รับแต่งตั้งเป็นเลขาธิการพรรคพลังชล ในชุดที่มีนายสนธยา คุณปลื้ม เป็นหัวหน้าพรรคปัจลุบันดำรงตำแหน่งรองนายกองค์การบริหารส่วนจังหวัดชลบุรี
ในปี พ.ศ. 2561 เขาพร้อมกับสมาชิกของพรรคพลังชลจำนวนหนึ่ง ย้ายไปสังกัดพรรคพลังประชารัฐ
Love Syndrome รักโง่ ๆ
Love Syndrome รักโง่ ๆ เป็นภาพยนตร์ไทย ฉายตั้งแต่วันที่ 10 ตุลาคม 2556 พันธุ์ธัมม์ ทองสังข์ กำกับ และภาคิน คำวิลัยศักดิ์ คีรติ มหาพฤกษ์พงศ์ กับเลโอ โซสเซย์ แสดงนำรางวัลภาพยนตร์แห่งชาติ สุพรรณหงส์ ครั้งที่ 23
รางวัลสตาร์พิคส์ ครั้งที่ 11 ประจำปี พ.ศ. 2556
รางวัลภาพยนตร์ไทย ชมรมวิจารณ์บันเทิง ครั้งที่ 22
เดกซ์เตอร์ เฟลตเชอร์
เดกซ์เตอร์ เฟลตเชอร์ () เกิดวันที่ 31 มกราคม ค.ศ. 1966 เป็นนักแสดงชาวอังกฤษ เป็นที่รู้จักจากภาพยนตร์กำกับโดยกาย ริตชี เรื่อง "Lock, Stock and Two Smoking Barrels" รวมถึงบทบาทในซีรีส์ทางโทรทัศน์เช่นเรื่อง "Hotel Babylon" และซีรีส์ที่ได้รับเสียงตอบรับดีเรื่อง "Band of Brothers" รวมถึงการแสดงในช่วงเริ่มต้นอาชีพอย่าง "Press Gang"
Vestibular schwannoma
เวสติบูลาร์ ชวานโนมา หรือ อะคูสติก นิวโรมา เป็นเนื้องอกไม่ร้ายอย่างหนึ่งของสมอง เกิดขึ้นจากเซลล์ชวานน์ที่สร้างเยื่อไมอิลินหุ้มเส้นประสาทเวสติบูโลคอเคลียร์ มีความชุกประมาณ 1 ใน 100,000
แชร์ยัวร์เลิฟ (อัลบั้ม)
แชร์ยัวร์เลิฟ () คือสตูดิโออัลบั้มลำดับที่ 9 ของศิลปินชายชาวอเมริกัน เคนนี โรเจอส์ ออกวางขายในสหรัฐอเมริกาในปี 1981 โปรดิวซ์เซอร์โดย ไลโอเนล ริชชี ถือเป็นอัลบั้มฮิตชุดแรก กับสังกัดใหม่ "Liberty Records" นอกเหนือจากอัลบั้มรวมฮิต Greatest Hits อัลบั้มนี้มียอดขายทั่วโลกถึง 9 ล้านชุดในปัจจุบัน
มีซิงเกิ้ลรวมทั้งหมด 4 เพลง ได้แก่ I Don't Need You ขึ้นอันดับ 1 ในชาร์ตเพลงคันทรีอเมริกาและแคนนาดาได้ และยังขึ้นอันดับ 1 ในชาร์ต อดั๊ลท์คอนเทมโพรารี่ อเมริกา และอันดับ 3 ในชาร์ตฮ็อต 100 ได้อีกด้วย เพลงที่สอง Share Your Love with Me ขึ้นอันดับ 14 ในฮ็อต 100 และ 5 ในชาร์ตเพลงคันทรี และไปได้เพียงอันดับ 2 ในชาร์ต อดั๊ลท์คอนเทมโพรารี่ แคนนาดา
หลังจากหยุดพัก ด้วยการปล่อยซิงเกิ้ลจากอัลบั้มคริสมาสต์ชุดแรกของเขาไปแล้ว ซิงเกิ้ลถัดมา Blaze of Glory ซึ่งได้ Kin Vassy มาเป็นแบคกิ้งโวคอลให้ ไม่ประสบความสำเร็จเท่ากับ 2 ซิงเกิ้ลแรก ซิงเกิ้ลสุดท้าย คือเพลง Through The Years ทำให้โรเจอส์กลับมาได้อย่างสวยงามอีกครั้ง โดยสามารถขึ้นอันดับสูงสุดในชาร์ต อดั๊ลท์คอนเทมโพรารี่ ได้อีกครั้ง 
อัลบั้มนี้สามารถขึ้นอันดับ 1 ชาร์ตเพลงคันทรีได้ และ อันดับ 6 ในชาร์ตเพลงป๊อป ทำให้อัลบั้มนี้มียอดขายถึงหลัก "แพลทตินั่ม" และ "ดับเบิ้ลแพลทตินั่ม" ในอเมริกาและแคนนาดาตามลำดับ
การคัดเลือกเจ้าภาพโอลิมปิกฤดูร้อน 2020
การเสนอตัวเป็นเจ้าภาพกีฬาโอลิมปิก 2020 และพาราลิมปิก 2020 มีเมื่องที่เสนอตัวเป็นเจ้าภาพทั้งหมด 6 เมือง ได้แก่
3 เมืองสุดท้ายที่เข้ารอบสุดท้ายจากการคัดเลือกเมื่อวันที่ 23 พฤษภาคม พ.ศ. 2555 ที่เมืองควิเบกซิตี ได้แก่
ผลการลงคะแนนตัดสินในการประชุมคณะกรรมการโอลิมปิกสากล สมัยที่ 125 เมื่อวันที่ 7 กันยายน พ.ศ. 2556 ณ โรงแรมบัวโนสไอเรส ฮิลตัน กรุงบัวโนสไอเรส ประเทศอาร์เจนตินา โดยการประชุมครั้งนี้มีประมุขและผู้นำประเทศที่เสนอตัวเป็นเจ้าภาพเดินทางเพื่อร่วมเสนอแผนขั้นสุดท้ายก่อนลงคะแนนครบทุกประเทศ ได้แก่ เจ้าชายเฟลีเป แห่งสเปน เจ้าหญิงฮิซะโกะ แห่งญี่ปุ่น นายชินโซ อะเบะ นายกรัฐมนตรีญี่ปุ่น นายเรเจป ไตยิป เอร์โดอัน นายกรัฐมนตรีแห่งตุรกี การลงคะแนนเกิดขึ้นเมื่อเวลา 15.45 น.ตามเวลาท้องถิ่น หรือ 1.45 น.ของวันที่ 8 กันยายน ตามเวลาประเทศไทย การประกาศผลมีขึ้นในเวลาประมาณ 17.22 น. ตามเวลาท้องถิ่น หรือ 3.22 น. ของวันที่ 8 กันยายน ตามเวลาประเทศไทย
วัดพระธาตุจอมสัก
วัดพระธาตุจอมสัก (เดิมชื่อ พระธาตุดอยบ้านยาง) เป็นหนึ่งในพระธาตุ 9 จอม ตั้งอยู่ใน ตำบลบ้านดู่ อำเภอเมือง จังหวัดเชียงราย สร้างขึ้นในสมัยโยนกไชยบุรีศรีเชียงแสน จนถึงสมัยพระเจ้าพังคราช กษัตริย์แห่งราชวงค์โยนก องค์ที่ 24 ได้มีพระเถระองค์หนึ่งชาวโกศล เมืองสุธรรมาวดี นามพระพุทธโฆษาจารย์ ได้นำพระบรทสารีริกธาตุจากประเทศลังกามาถวายพระองค์จำนวน 16 องค์ พระเจ้าพังคราชทรงโปรดให้แบ่งพระธาตุออกเป็น 3 ส่วน ส่วนหนึ่งประดิษฐานอยู่บนพระธาตุดอยจอมทอง ส่วนที่สองประดิษฐานอยู่บนพระธาตุจอมกิตติ และส่วนที่สามนำมาประดิษฐานที่พระธาตุดอยบ้านยาง ต่อมา ใน พ.ศ. 2490 พระครูบาคำหล้า สังวโร ได้เป็นประธานในการบูรณะพระธาตุองค์ใหม่ โดยสร้างครอบพระธาตุองค์เดิมไว้และได้สร้างวิหารเรือไว้สักยกใต้ถุนหลังหนึ่ง และได้เปลี่ยนชื่อมาเป็นพระธาตุจอมสักจนถึงทุกวันนี้
ความเชื่อ ในการไหว้ พระธาตุดอยจอมสัก เชื่อกันว่าถ้าได้กราบไหว้ท่านจะได้รับสิริมงคลสูงสุดและพานพบแต่สิ่งดีๆเข้ามาในชีวิตอย่างน่าอัศจรรย์ 
คำบูชาพระธาตุจอมสัก
อะระหัง วันทามิ ธาตุโย
สัพพะฐาเนสุ สุปะฏิ ปะทิตา
อะระหังวันทามิ สัพพะโส
วัดพระธาตุจอมหมอกแก้ว
วัดพระธาตุจอมหมอกแก้ว เป็นหนึ่งในพระธาตุ 9 จอม ตั้งอยู่ใน บ้านดงมะเฟือง ตำบลจอมหมอกแก้ว อำเภอแม่ลาว จังหวัดเชียงราย
ประวัติพระธาตุพระธาตุจอมหมอกแก้ว ถูกสร้างขึ้นมาในสมัยใดยังไม่มีปรากฏหลักฐาน แต่มีเรื่องเล่าว่า เมื่อ 100 กว่าปีที่แล้ว ชาวบ้านที่ตั้งถิ่นฐานอยู่แถบนั้นได้เข้าไปหาของป่า และได้พบจอมปลวกมีลักษณะคล้ายพระธาตุ ตั้งอยู่บนเนินเตี้ยๆลูกหนึ่ง และในบริเวณนั้นมีต้นไม้ที่ ชาวเหนือเรียกว่าต้นส้มป่อยอยู่มากมาย มีลักษณะโน้มเอียงเหมือนพญานาค และได้พบเครื่องปั้นดินเผาที่แตกกระจัดกระจายอยู่ทั่วบริเวณ ชาวบ้านจึงได้พากันกราบไหว้จอมปลวกนั้น ใครจะเข้าไปทำอะไรในป่าบริเวณนี้ต้องมาต้องมากราบไหว้บูชาขออนุญาตเสียก่อน ไม่เช่นนั้นก็จะมีอันเป็นไปต่างๆนานา ชาวบ้านแถบนั้นเชื่อว่าจอมปลวกนั้นเป็นที่บรรจุ อัฐิของเชื้อพระวงค์ในสมัยโบราณ สันนิษฐานว่าเจดีย์ถูกสร้างขึ้นมาครอบจอมปลวกภายหลัง
การเดินทาง จากแยกเด่นห้า มาตามถนนเด่นห้า – ดงมะดะ (1211) ผ่านทางแยกไปวัดร่องขุ่นทางด้านตะวันออก ปากทางเข้าน้ำตกขุนกรณ์ทางด้านตะวันตก ผ่านสามแยกที่จะไปศูนย์วิจัยเพาะเลี้ยงพันธุ์สัตว์ป่า บ้านหนองผักเฮือด ตลอดเส้นทางราว 24 กิโลเมตร ก็จะถึงพระธาตุจอมหมอกแก้วอยู่ตรงขวามือ หรือ ตรงข้ามกับองค์การบริหารส่วนตำบลจอมหมอกแก้ว
ความเชื่อ ในการไหว้พระธาตุดอยจอมหมอกแก้วเชื่อกันว่าอุปสรรคที่เปรียบเหมือนหมอกควันสีดำถ้ากราบไหว้และตั้งจิตอธิฐานอุปสรรคทั้งหลายก็จะจางใสเหมือนหมอกแก้วและประสบความสำเร็จm-culture.in.th
วัดพระธาตุจอมแว่
วัดพระธาตุจอมแว่ เป็นหนึ่งในพระธาตุ 9 จอม ปูชนียสถานที่สำคัญแห่งหนึ่งของจังหวัดเชียงราย ตั้งอยู่ที่ ตำบลเมืองพาน อำเภอพาน จังหวัดเชียงราย
พระธาตุจอมแว่ ได้สร้างขึ้นโดยพญางำเมือง เจ้าเมืองภูกามยาว (พะเยา) ในราว พ.ศ. 1837 โดยที่พระองค์ได้เสด็จขึ้นดอยซางคำ (ชื่อเดิมของดอยจอมแว่) เพื่อตรวจดูอาณาเขตบ้านเมืองของพระองค์ว่ามีไพร่ฟ้าประชาราษฎร์ว่าอยู่ตรงไหนบ้าง จากนั้นจึงเสด็จไปยังดอยอีกลูกหนึ่งซึ่งอยู่ตอนเหนือของลำน้ำแม่คาวด้วน และเสด็จเลียบต้นดอยด้วน (ปัจจุบันคือ ดอยงาม) แล้วเสด็จไปยังเมืองภูกามยาว เมื่อพระองค์เสด็จถึงเมืองภูกามยาวใน เดือน 4 ปีเดียวกัน จึงโปรดให้ขันฑเสนามาตย์ นำผู้ที่มีความรู้ในการก่อสร้างเจดีย์ พร้อมกับไพร่ฟ้าปลายแดน มาลงแรงช่วยกันสร้างพระธาตุจอมแว่ขึ้นที่ดอยซางคำ โดยได้บรรจุพระเกศาธาตุ และแก้วแหวนเงินทองเอาไว้ สร้างเสร็จสมบูรณ์ในเดือน 8 จึงได้มีพิธีการเฉลิมฉลองสมโภชพระเจดีย์เป็นเวลา 3 วัน 3 คืน ในสมัยเจ้าเมืององค์ต่อมา บ้านเมืองอยู่ในสภาวะไม่สงบสุขประชาชนจึงได้อพยพไปอยู่ที่อื่น ทำให้พระธาตุจอมแว่ทรุดโทรมปรักหักพังจากภัยธรรมชาติ จนในปี พ.ศ. 2380 พระยาหาญเจ้าเมืองพานคนแรกจึงได้ทำการบูรณปฏิสังขรณ์ขึ้นมาใหม่จากซากเดิม จนในสมัยพญาไชยชนะสงคราม เจ้าเมืองพานคนที่ 3 ได้ร่วมศรัทธา 3 หมู่ ร่วมกันบูรณาพระธาตุขึ้นมาใหม่ให้ใหญ่กว่าเดิม แล้วบรรจุพระมหาชินธาตุเอาไว้มีประเพณีสรงน้ำพระธาตุในวันขึ้น 15 ค่ำ เดือน 8 เหนือ
ในการไหว้ พระธาตุดอยจอมแว่ 
- ความหมายนัยยะที่ 1 แว่เป็นภาษาเหนือ แปลว่า แวะถ้าผู้ใดผ่านมาแวะกราบไหว้บูชาก็จะแคล้วคลาดปลอดภัยจากสิ่งเลวร้ายทั้งปวง 
- ความหมายนัยยะที่ 2 แว่ เปรียบเหมือนเสียงเริ่มพูด เริ่มเจรจา ถ้าได้กราบไหว้และตั้งจิตอธิฐานการเจรจาธุรกิจจะประสบผลสำเร็จ
อะหัง วันทามิ มหาชินะ เกศา ธาตุโย
พุทธรูปัง โคตมัง อะหัง วันทามิ
จากอำเภอแม่สรวยใช้ทางหลวงหมายเลข ๑๑๘ ย้อนกลับไปที่ทางแยกเชียงราย – แม่สรวย อำเภอแม่ลาวเลี้ยวขวาเข้าทางหลวงหมายเลข ๑ ถนน เชียงราย – พะเยา มุ่งสู่อำเภอพานข้ามสะพานข้ามน้ำแม่ลาว ผ่านบ่อน้ำพุร้อนห้วยทรายขาว เข้าเขตอำเภอพาน เลี้ยวขวาเข้าถนนสายในตรงแยกวัดไชยมงคล เข้าไปประมาณ ๓oo เมตรจะพบทางเข้าพระธาตุจอมแว่ฝั่งขวามือ รวมรายการทั้งสิ้นประมาณ ๔๙ กิโลเมตร
ปลาแลมป์เพรย์ทะเล
ปลาแลมป์เพรย์ทะเล หรือ ปลาแลมป์เพรย์ทะเลสาบ (; ) ปลาชนิดหนึ่ง จำพวกปลาแลมป์เพรย์ หรือปลาปากกลม จัดเป็นเพียงชนิดเดียวเท่านั้นที่อยู่ในสกุล "Petromyzon"
ปลาแลมป์เพรย์ทะเล มีความยาวเต็มที่ได้ถึง 125 เซนติเมตร น้ำหนักได้ถึง 2.5 กิโลกรัม นับเป็นปลาแลมป์เพรย์ที่มีขนาดใหญ่ที่สุด มีลำตัวยาวคล้ายปลาไหล ลำตัวเรียบลื่นไม่มีเกล็ด มีลักษณะเด่นคือ ปากเป็นวงกลมไม่มีขากรรไกรหรือกราม ภายในปากเต็มไปด้วยฟันคมขนาดเล็กจำนวนมาก เรียงเป็นแถวไปตามวงกลมของปาก ภายในปากมีอวัยวะพิเศษคล้ายท่อ ใช้สำหรับดูดเลือด มีสีลำตัวตั้งแต่สีฟ้าจนถึงสีดำเทา มีดวงตาขนาดเล็ก และมีซี่กรองเหงือกข้างละ 7 แถว
กระจายพันธุ์อยู่ตั้งแต่ทะเลเมดิเตอร์เรเนียน, ชายฝั่งแปซิฟิกของอเมริกาเหนือ, โนวาสโกเทีย, ตอนใต้ของเกาะกรีนแลนด์, ไอร์แลนด์, สหราชอาณาจักร และสแกนดิเนเวีย รวมถึงเกรตเลคส์และแม่น้ำ หรือลำธารน้ำจืดต่าง ๆ กินอาหารโดยการดูดเลือดของสัตว์มีกระดูกสันหลังที่มีขนาดใหญ่กว่า เช่น ปลาขนาดใหญ่ชนิดต่าง ๆ ทั้งน้ำจืดและน้ำเค็ม เช่น ปลาโบว์ฟิน, ปลาการ์, ปลาเทราต์, ปลาซัคเกอร์ โดยมักจะดูดบริเวณหลังครีบอกหรือใต้ท้อง รอยแผลจะปรากฏเป็นรอยช้ำแดงเป็นจั้ม ๆ ปลาที่ถูกดูดอาจถึงตายหรือบาดเจ็บสาหัส รวมกระทั่งมีรายงานว่าโจมตีดูดเลือดมนุษย์ที่ลงเล่นน้ำด้วย โดยแผลที่ถูกดูดจะปรากฏรอยฟันเป็นวงกลมเห็นชัดเจน และมีเลือดไหลซิบ ๆ
ปลาแลมป์เพรย์ทะเล มีวงจรชีวิตปกติอาศัยอยู่ในทะเล แต่จะเดินทางเข้าสู่เขตน้ำจืดเป็นระยะทางไกลนับเป็นพัน ๆ กว่ากิโลเมตร เพื่อผสมพันธุ์และวางไข่ในลำธารน้ำที่ไหลเชี่ยว บางครั้งที่พบเขื่อนหรือที่กั้นที่เป็นที่สูง ก็จะพยายามคืบคลานขึ้นไป ในช่วงนี้ปลาแลมป์เพรย์ทะเลจะไม่กินอาหารทั้งตัวผู้และตัวเมีย การผสมพันธุ์เป็นการปฏิสนธิภายนอก วางไข่ได้ครั้งละ 35,000-100,000 ฟอง โดยปลาตัวเมียจะขุดหลุมวางไข่ซึ่งมีความกว้างประมาณ 1 เมตร และลึกประมาณ 15 เซนติเมตร ไข่จะฟักเป็นตัว หลังจากปลาพ่อแม่ตายไปแล้ว ปลาในวัยอ่อนจะยังไม่มีฟันและตาบอด ซึ่งมีลักษณะภายนอกแตกต่างจากปลาเต็มวัยพอสมควร และต้องใช้ระยะเวลาประมาณ 3-4 ปีก่อนที่จะเติบโตจะเปลี่ยนแปลงรูปร่างเป็นปลาเต็มวัย ซึ่งในระยะนี้ปลาวัยอ่อนจะเลี้ยงตัวเองในน้ำจืด
ปลาแลมป์เพรย์ทะเล แม้จะมีรูปลักษณ์ที่น่าเกลียด แต่ก็นิยมนำมารับประทานเป็นอาหารทั้งสตูหรือพาย และมีอินเดียนแดงบางเผ่าที่นำมาย่างรมควัน รับประทานเป็นอาหารด้วย ในกลางปี ค.ศ. 2013 ทางหน่วยงานสัตว์ป่าและสัตว์น้ำแห่งสหรัฐอเมริกาต้องวางยาฆ่าตัวอ่อนของปลาแลมป์เพรย์ทะเลในทะเลสาบมิชิแกน เพื่อป้องกันไม่ให้ขยายพันธุ์มากขึ้นเรื่อย ๆ ชี้เป็นตัวการฆ่าปลาชนิดอื่น ๆ ด้วยการเป็นปรสิตสูบเลือดปลาอื่นจนตาย ซึ่งในรอบ 50 ปีที่ผ่านมานั้น ทางหน่วยงานนี้ก็ได้วางยาเพื่อกำจัดแบบนี้ทุก ๆ 3-5 ปี
รายชื่อละครจักร ๆ วงศ์ ๆ
รายชื่อละครจักร ๆ วงศ์ ๆ
อลงกต คำโสภา
อลงกต คำโสภา(16 มีนาคม 2475 -) ข้าราชการครูบำนาญ อดีตครูโรงเรียนชุมชนหนองสอวิทยาคาร นักอนุรักษ์โปงลางและครูสอนโปงลางกว่า 35 ปี เป็นบุคคลที่ก่อตั้งวงโปงลางบ้านหนองสอจนได้รับชนะเลิศลำดับที่ 1 ประเภทประชาชนทั่วไป เป็นถ้วยพระราชทานจากสมเด็จพระเทพรัตนราชสุดาฯ สยามบรมราชกุมารี ในปี พ.ศ. 2517
ครูอลงกต คำโสภา เกิด วันที่ 16 มีนาคม พ.ศ. 2457 จบปริญญาตรี จากวิทยาลัยครูมหาสารคาม รับราชการครูเรื่อยมา อาศัยอยู่ บ้านเลขที่ 16 หมู่ 6 บ้านใหม่พัฒนาหนองสอ ตำบลลำปาว อำเภอเมืองกาฬสินธุ์ จังหวัดกาฬสินธุ์ ปัจจุบันรับราชการครูบำนาญ
เทศบาลตำบลควนกลาง
เทศบาลตำบลควนกลาง เทศบาลตำบลควนกลาง ตั้งอยู่ในเขตอำเภอพิปูน จังหวัดนครศรีธรรมราช ระยะทางจากเทศบาลตำบลควนกลางถึงที่ว่าการอำเภอพิปูน ประมาณ 15 กิโลเมตร โดยแบ่งเขตการปกครอง ออกเป็น 6 หมู่บ้าน เนื้อที่ทั้งหมดของตำบลควนกลาง มีเนื้อที่ประมาณ 29.5 ตารางกิโลเมตร หรือ 18,437.5 ไร่
จากการสอบถามคนเฒ่าคนแก่ในหมู่บ้านได้ความว่า บ้านควนกลางนี้เป็นชื่อหมู่บ้านหนึ่งของตำบล ตั้งอยู่ที่ หมู่ 1 ในปัจจุบัน ด้วยเหตุที่เรียกเช่นนี้มีอยู่ว่าพื้นที่บริเวณนั้นเป็นเนินสูง ในช่วงฤดูฝนที่มีน้ำไหลบ่าน้ำท่วมไม่ถึงแต่จะมีน้ำล้อมรอบเนินนี้ และแม้กระทั่งเกิดอุทกภัยเมื่อวันที่ 22 พฤศจิกายน 2531 ที่ผ่านมาน้ำก็ยังท่วมไม่ถึงเช่นกัน ซึ่งทั้งหมดที่กล่าวมานี้เป็นเพียงประวัติพอสังเขปเท่านั้น
เทศบาลตำบลควนกลาง ตั้งอยู่ทางทิศตะวันตกขอตัวเมืองนครศรีธรรมราช
ลักษณะภูมิประเทศของเทศบาลตำบลควนกลาง สภาพพื้นที่ส่วนใหญ่ของตำบลควนกลางเป็นที่ราบเชิงเขามีแม่น้ำตาปีไหลผ่านกั้นระหว่างตำบลควนกลางกับตำบลกะทูน และมีคลองไหลผ่านพื้นที่ 4 สาย คือ คลองดินแดง คลองกะทูน คลองระแนะ โดยไหลมารวมกับแม่น้ำตาปีในตำบลควนกลาง
เทศบาลตำบลควนกลางแบ่งเขตปกครองประกอบด้วย 6 หมู่บ้าน ดังนี้
วัดปรกสุธรรมาราม (รวยไม่เลิก)
วัดปรกสุธรรมาราม เป็นวัดในพุทธศาสนาเถรวาท สังกัดคณะสงฆ์มหานิกาย ตั้งอยู่ที่บ้านวัดปรก หมู่ที่ ๖ ตำบลบางแค อำเภออัมพวา จังหวัดสมุทรสงคราม เป็นวัดที่มีศาสนสถานสำคัญ และเป็นแหล่งท่องเที่ยวประจำจังหวัดสมุทรสงคราม
วัดปรกสุธรรมาราม เป็นวัดโบราณวัดหนึ่ง ตั้งอยู่ริมคลองสองด้าน คือ คลองแควอ้อม กับคลองวัว แต่เดิมเป็นป่ารกชัฏไม่ค่อยมีบ้านเรือน บรรยากาศเงียบสงบ เหมาะแก่การบำเพ็ญสมณธรรม หลวงปู่เพ็ง อดีตเจ้าอาวาสองค์แรกของวัดบางแคใหญ่ (ประมาณ พ.ศ. ๒๓๕๗) ได้ใช้บริเวณนี้ เป็นสถานที่อยู่ปริวาสกรรม ร่วมกับพระภิกษุที่อยู่ในละแวกใกล้เคียงเสมอ ๆ ในเวลาออกพรรษา จึงสันนิษฐานว่าบริเวณนี้น่าจะมีสำนักสงฆ์อยู่ก่อนแล้ว ต่อมาคุณหญิงเกษม ณ บางช้าง บ้านอยู่ เมืองราชบุรี ได้ถวายที่ดินให้สร้างวัด เมื่อ พ.ศ. ๒๓๗๑ เนื้อที่ ๑๐ ไร่ ๓ งาน ๔๒ ตารางวา ได้ขอจัดตั้งเป็นวัด เมื่อ พ.ศ. ๒๓๘๕ อุโบสถหลังแรกเป็นทรงไทย ไม้เนื้อแข็ง ได้รับวิสุงคามสีมา ครั้งแรก พ.ศ. ๒๔๑๙ ต่อมาสมัยหลวงปู่สินเจ้าอาวาสรูปที่ ๕ ได้รื้ออุโบสถหลังเดิมแล้วสร้างใหม่แบบก่ออิฐถือปูน ได้รับการบูรณปฏิสังขรณ์ตลอดมา จนกระทั่งอุโบสถเก่าชำรุดทรุดโทรมมาก จึงได้สร้างอุโบสถหลังใหม่ขึ้น และได้รับพระราชทานวิสุงคามสีมา เมื่อวันที่ ๓ กรกฎาคม ๒๕๓๕
ทูดอร์ซินีมาคลับ
ทูดอร์ซินีมาคลับ () เป็นวงอินดี้ร็อกไอร์แลนด์เหนือจากเมืองแบงกอร์ ไอร์แลนด์เหนือ ก่อตั้งในปี 2007 ประกอบด้วยอเล็กซ์ ทริมเบิล (ร้องนำ, ริทึ่มกีตาร์, จังหวะ, ซินธ์) แซม ฮัลลิเดย์ (ลีดกีต้าร์, ร้องประสาน) และเควิน แบร์ด (เบส, ร้องประสาน)
อัลบั้มแรกของวงที่ชื่อ "Tourist History" ได้ออกจำหน่ายวันที่ 1 มีนาคม ปี 2010 โดยค่ายเพลงฝรั่งเศส Kitsuné Music ในสหรัฐอเมริกาวงได้เซ็นสัญญากับค่าย Glassnote Records อัลบั้ม "Tourist History" ได้ออกจำหน่ายวันที่ 27 เมษายน ปี 2010 ได้รับเลือกให้เข้าชิงรางวัล Choice Music Prize สำหรับอัลบั้มประจำปีไอริช (2010) ในปีถัดไป
อัลบั้มที่สองของวง "Beacon" ได้ออกจำหน่ายวันที่ 3 กันยายน ปี 2012 แล้วออกมาติดอันดับหนึ่งในไอริชอัลบั้มชาร์ต (Irish Albums Chart)
อัลบั้มที่สามของวง "Gameshow" ได้ออกวางจำหน่ายวันที่ 14 ตุลาคม ปี 2016 ซิงเกิลแรกของอัลบั้ม "Are We Ready? (Wreck)" เผยแพร่เมื่อวันที่ 14 มิถุนายน ปี 2016 และแสดงสดครั้งแรกที่รายการ Annie Mac's Hottest Record ของบีบีซีเรดิโอ 1
ซานเตียโก รามอน อี กาฮาล
ซานเตียโก รามอน อี กาฮาล () ForMemRS (; 1 พฤษภาคม 2395 – 18 ตุลาคม 2477) เป็นแพทย์ อาจารย์ พยาธิแพทย์ นักมิญชวิทยาและนักประสาทวิทยาศาสตร์ชาวสเปน ได้รับรางวัลรางวัลโนเบลสาขาสรีรวิทยาหรือการแพทย์ในปี ค.ศ.1906 (พ.ศ. 2449) จากการศึกษาระบบประสาทด้วยการย้อมสี เป็นบุตรของ คุสโต รามอน กาซาซุส กับอันโตเนีย กาฮาล
การสำรวจรุ่นบุกเบิกของเขาเกี่ยวกับโครงสร้างจุลทรรศน์ของสมอง เป็นงานต้นฉบับในประสาทวิทยาศาสตร์ จึงได้รับการพิจารณาว่าเป็นบิดาของประสาทวิทยาศาสตร์ เขามีความชำนาญในการวาดรูปและภาพวาดเซลล์สมองเป็นร้อย ๆ ของเขาก็ยังถูกใช้ในการศึกษาจนกระทั่งถึงทุกวันนี้
ซานเตียโกมีชีวิตวัยเด็กที่ต้องย้ายที่อยู่บ่อยเนื่องจากต้องติดตามบิดาที่เป็นศัลยแพทย์ เริ่มเข้าเรียนประถมศึกษาในโรงเรียนของคณะเยซูอิตที่คากา และเรียนมัธยมศึกษาที่ออสกา เขาจบมัธยมศึกษาในปีเดียวกับที่ประเทศสเปนประกาศเป็นสาธารณรัฐครั้งที่หนึ่ง เข้าเรียนแพทย์ที่มหาวิทยาลัยซาราโกซา เมืองหลวงของแคว้นอารากอน ซึ่งครอบครัวทั้งหมดของเขาก็ย้ายไปอยู่ที่นั่นด้วยในปี ค.ศ. 1870 จบการศึกษาอย่างรวดเร็วในปี ค.ศ.1873 ปี ค.ศ. 1874 สมัครไปเป็นแพทย์ทหารที่คิวบา และเขาติดโรคมาลาเรียและโรคบิดที่นั่น เขาถูกส่งตัวถึงสเปนในเดือนมิถุนายน ค.ศ. 1875
ก่อนจะถึง ค.ศ. 1876 เขาซื้อกล้องจุลทรรศน์ตัวแรก ค.ศ. 1876 ได้เป็นแพทย์ฝึกหัดที่โรงพยาบาลแม่พระแห่งพระหรรษทาน ที่เมืองซาราโกซา ค.ศ. 1878 เขาป่วยเป็นวัณโรค ค.ศ. 1879 เขาได้รับการแต่งตั้งเป็นผู้อำนวยการพิพิธภัณฑ์กายวิภาคศาสตร์แห่งซาราโกซา 19 กรกฎาคมของปีเดียวกันแต่งงานกับ ซิลเบรีอา ฟาญานญาส การ์ซีอา มีบุตรธิดา 7 คน ค.ศ. 1883 เป็นอาจารย์สาขาการอธิบายกายวิภาคศาสตร์ คณะแพทยศาสตร์ มหาวิทยาลัยบาเลนเซีย ซึ่งเขามีโอกาสศึกษาอหิวาตกโรคที่นี่ ค.ศ. 1887 ย้ายไปสอนสาขามิญชวิทยา คณะแพทยศาสตร์ มหาวิทยาลัยบาร์เซโลนา
ค.ศ. 1892 ย้ายไปทำงานในสาขาวิชามิชญวิทยา มิชญวิทยาเคมีพื้นฐานและพยาธิกายวิภาคศาสตร์ ณ มหาวิทยาลัยกลางแห่งมาดริด ค.ศ. 1902 สามารถทำให้รัฐบาลสร้างห้องปฏิบัติการทางชีววิทยาใหม่ ซึ่งเขาทำงานที่นั่นถึง ค.ศ.1922 หลังจากนั้นเขาย้ายไปทำวิจัยที่สถาบันรามอน อีกาฆาลจนเสียชีวิต
17 ตุลาคม ค.ศ. 1934 เสียชีวิตในบ้าน ที่มาดริด ประเทศสเปน
ค.ศ. 1888 ตอนที่เขาอยู่ที่บาร์เซโลนา ได้ใช้เทคนิกการย้อมสีตามแบบของกามิลโล โกลจิ และค้นพบการเชื่อมต่อของเซลล์ประสาทในสารสีเทา ระบบประสาทของสมองและกระดูกสันหลัง ซึ่งทฤษฎีนี้ถูกนำเสนอที่ สถาบันกายวิภาคศาสตร์เยอรมันใน ค.ศ. 1889 ซึ่งให้คำอธิบายเกี่ยวกับกระแสประสาท ในปี ค.ศ. 1906 เขาและนักวิทยาศาสตร์อิตาลี กามิลโล โกลจิ ได้รับรางวัลโนเบลสาขาสรีรวิทยาหรือแพทยศาสตร์ จากการศึกษาระบบประสาท
รามอน อี คาฮาลพิมพ์เผยแพร่งานและบทความทางวิทยาศาสตร์ มากกว่า 100 ผลงานในภาษาฝรั่งเศส ภาษาสเปนและภาษาเยอรมัน ที่โด่งดังมากที่สุดก็คือ "กฎเกณฑ์และคำแนะนำสำหรับการสืบสวนทางวิทยาศาสตร์", "มิญชวิทยา (วิทยาเนื้อเยื่อ)", "ความเสื่อมและการเจริญทดแทนของระบบประสาท", "คู่มือเทคนิคมาตรฐานในวิทยาเนื้อเยื่อและไมโครกราฟ", "องค์ประกอบต่าง ๆ ของวิทยาเนื้อเยื่อ", "คู่มือพยาธิวิทยาทั่วไป", "ข้อคิดใหม่ ๆ ในกายวิภาคแบบละเอียดของศูนย์ประสาท", "ตำราระบบประสาทของมนุษย์และสัตว์มีกระดูกสันหลัง", "เรตินาของสัตว์มีกระดูกสันหลัง"
ในปี พ.ศ. 2448 เขาตีพิมพ์หนังสือนวนิยายวิทยาศาสตร์ "เรื่องต่าง ๆ ในเวลาหยุดงาน" ภายใต้นามปากกา "ดร. แบคทีเรีย"
งานตีพิมพ์ของเขารวมทั้ง
เมย์น
เม นากาบายาชิ () เกิดวันที่ 21 ตุลาคม ค.ศ. 1989 เป็นที่รู้จักกันดีในชื่อ เมย์น (May'n; ) เป็นนักร้องชาวญี่ปุ่นที่ดูแลโดยโฮริโปร (Horipro) และสังกัดค่ายเพลงวิกเตอร์ เอ็นเตอร์เทนเมนท์ (Victor Entertainment) เธอเคยเป็นนักร้องต้นสังกัดของค่ายยูนิเวอร์ซัลมิวสิก (Universal Music)
วัดช่องลมวรรณาราม สมุทรสงคราม
วัดช่องลมวรรณาราม เป็นวัดในพระพุทธศาสนาเถรวาท สังกัดคณะสงฆ์มหานิกาย ตั้งอยู่ที่บ้านคลองส้มโชติ หมู่ที่ 9 ตำบลวัดประดู่ อำเภออัมพวา จังหวัดสมุทรสงคราม
วัดช่องลมวรรณาราม ไม่ปรากฏหลักฐานว่าใครเป็นผู้สร้าง เดิมชื่อ วัดหัวสวน ก่อตั้งเมื่อ พ.ศ. 2441 มีบูรณปฏิสังขรณ์ตลอดมาตามลำดับ ทั้งเจ้าอาวาสและประชาชนร่วนกันช่วยทำนุบำรุงวัดให้คงสภาพดีมาโดยตลอด
สมัยท่านอาจารย์คง เป็นเจ้าอาวาสได้เกิดเพลิงไหม้กุฏิสงฆ์ทั้งหมด คงเหลือแต่อุโบสถ กับศาลาการเปรียญเท่านั้น จึงได้สร้างกุฏิสงฆ์ขึ้นใหม่ และได้รับการบูรณะซ่อมแซมต่อๆ มา มีโรงเรียนพระปริยัติธรรม มีโรงเรียนประชาบาลให้เด็กได้ศึกษาเล่าเรียน ปัจจุบันอุโบสถสร้างใหม่แทนหลังเก่า ซึ่งหมดสภาพตามกาลเวลา 1. พระประธานในอุโบสถหลังเก่า เป็นพระปูนปั้น ปางมารวิชัย
2. พระพุทธรูปหล่อทองเหลือง ปางมารวิชัย พระประธานในอุโบสถหลังใหม่
สร้างมาพร้อมอุโบสถ
3. รอยพระพุทธบาทจำลอง ผู้มีจิตศรัทธาสร้างถวายเป็นของใหม่
วัดไพรสะเดา
วัดไพรสะเดา เป็นวัดพุทธศาสนาเถรวาท สังกัดคณะสงฆ์มหานิกาย ตั้งอยู่เลขที่ 116 บ้านไพรสะเดา ถนนไพรสะเดา หมู่ที่ 2 ตำบลดอนทราย อำเภอปากท่อ จังหวัดราชบุรี 
ประวัติการก่อตั้งเป็นสำนักสงฆ์ และขอตั้งเป็นวัด เมื่อ 29 เมษายน 2511 ต่อมาคณะกรรมการวัด เจ้าอาวาสได้พัฒนาวัดจนมีเสนาสนะ ครบเพียงพอ รวมทั้งสร้างอุโบสถ พร้อมได้ขอพระราชทานวิสุงคามสีมาเมื่อวันที่ 30 ธันวาคม 2524 เขตวิสุงคามสีมา มีขนาด กว้าง 40 เมตร ยาว 80 เมตร ศูนย์ข้อมูลทางวัฒนธรรม กระทรวงวัฒนธรรม
คอร์เทกซ์
คอร์เทกซ์ () มาจากคำในภาษาละตินที่แปลว่า เปลือก เปลือกไม้ เปลือกผลไม้ เปลือกเนยแข็ง หนังสัตว์ เปลือกหอย แกลบ เปลือกเมล็ด อาจจะหมายถึง
ตัวกระตุ้นอันตราย
ตัวกระตุ้นอันตราย () เป็น"ปรากฏการณ์" ที่ทำให้เกิดความเสียหายในเนื้อเยื่อจริง ๆ หรือ"อาจจะ"ทำให้เกิดความเสียหายในเนื้อเยื่อได้ เป็นสิ่งที่จะต้องมีก่อนที่โนซิเซ็ปชั่น (คือการส่งสัญญาณประสาทสื่อว่า มีตัวกระตุ้นอันตราย) จะเกิดขึ้นได้ และโนซิเซ็ปชั่นก็จะต้องมี ก่อนที่ความเจ็บปวดจะะเกิดขึ้นได้
ตัวกระตุ้นอันตรายอาจจะเป็นแบบเชิงกล (เช่นการหนีบ การหยิก หรือการทำเนื้อเยื่อให้ผิดรูป) เชิงเคมี (เช่นการสัมผัสกระทบกรดหรือสารระคายเคืองอย่างอื่น) หรือเชิงอุณหภูมิ (คือมีอุณหภูมิสูงหรือต่ำ ร้อนหรือเย็น)
มีความเสียหายของเนื้อเยื่อบางประเภทที่ไม่มีตัวรับความรู้สึกใด ๆ ตรวจจับได้ จึงไม่เป็นเหตุของความเจ็บปวด ดังนั้น ตัวกระตุ้นอันตรายทั้งหมด จึงไม่ใช่เป็นตัวกระตุ้นที่เหมาะสม (adequate stimulus) ของโนซิเซ็ปเตอร์ ตัวกระตุ้นที่เหมาะสมของโนซิเซ็ปเตอร์จึงเรียกว่า ตัวกระตุ้นโนซิเซ็ปเตอร์ () ซึ่งมีนิยามว่าเป็น"ปรากฏการณ์" ที่ทำให้เกิดความเสียหายในเนื้อเยื่อจริง ๆ หรือ"อาจจะ"ทำให้เกิดความเสียหายในเนื้อเยื่อได้ เป็นปรากฏการณ์ที่โนซิเซ็ปเตอร์ทำการถ่ายโอนและทำการเข้ารหัส